CELEX: 62013TN0172
Language: lv
Date: 2013-03-21 00:00:00
Title: Lieta T-172/13: Prasība, kas celta 2013. gada 21. martā — Novomatic /ITSB — Simba Toys ( “AFRICAN SIMBA” )

18.5.2013   
            
            
               LV
            
            
               Eiropas Savienības Oficiālais Vēstnesis
            
            
               C 141/25
            
         Prasība, kas celta 2013. gada 21. martā — Novomatic/ITSB — Simba Toys (“AFRICAN SIMBA”)
   (Lieta T-172/13)
   2013/C 141/45
   Valoda, kādā sagatavots prasības pieteikums — vācu
   
      Lietas dalībnieki
   
   
      Prasītāja: Novomatic AG (Gumpoldskirchen, Austrija) (pārstāvis — W. Mosing, advokāts)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Otra procesa ITSB Apelāciju padomē dalībniece: Simba Toys GmbH & Co. KG (Fürth-Stadeln, Vācija)
   
      Prasītājas prasījumi
   
   
               —
            
            
               atcelt Iekšējā tirgus saskaņošanas biroja (preču zīmes, paraugi un modeļi) Apelāciju ceturtās padomes 2013. gada 15. janvāra lēmumu lietā 157/2012-4, preču vai apzīmējumu līdzības neesamības dēļ pilnībā noraidīt iebildumus un atzīt, ka ir jāapmierina Kopienas preču zīmes “AFRICAN SIMBA” reģistrācijas pieteikums MC 7534175 atbilstoši tam, kas norādīts minētajā pieteikumā;
            
         
               —
            
            
               piespriest ITSB un — gadījumā, ja tā iestājas lietā — iebildumu iesniedzējai segt savus, kā arī atlīdzināt prasītājas izdevumus, kas radušies procesā ITSB un šajā tiesvedībā.
            
         
      Pamati un galvenie argumenti
   
   
      Kopienas preču zīmes reģistrācijas pieteikuma iesniedzēja: prasītāja
   
      Attiecīgā Kopienas preču zīme: vārdiska preču zīme “AFRICAN SIMBA” attiecībā uz precēm un pakalpojumiem, kas ietilpst 9., 28. un 41. klasē — Kopienas preču zīmes reģistrācijas pieteikums Nr. 7 534 175
   
      Iebildumu procesā pretstatītās preču zīmes vai apzīmējuma īpašniece: Simba Toys GmbH & Co. KG
   
   
      Pretstatītā preču zīme vai apzīmējums: valsts grafiska preču zīme, kas ietver vārdisku elementu “Simba”, kā arī starptautiska vārdiskas preču zīmes “SIMBA” reģistrācija attiecībā uz precēm, kas ietilpst 28. klasē
   
      Iebildumu nodaļas lēmums: iebildumus daļēji apmierināt
   
      Apelāciju padomes lēmums: apelācijas sūdzību noraidīt
   
      Izvirzītie pamati: Regulas Nr. 207/2009 42. panta 2. un 3. punkta, tos aplūkojot kopsakarā ar Regulas Nr. 2868/95 22. noteikuma 2. punktu un Regulas Nr. 207/2009 8. panta 1. punkta b) apakšpunktu, pārkāpums